

**KAZLŲ RŪDOS SAVIVALDYBĖS TARYBA**

**SPRENDIMAS**

**DĖL TRANSPORTO PASLAUGŲ TEIKIMO IR MOKĖJIMO TVARKOS APRAŠO PATVIRTINIMO**

2020 m. spalio 26 d. Nr. TS-238

Kazlų Rūda

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 18 straipsnio 1 dalimi, Lietuvos Respublikos socialinių paslaugų įstatymo 13 straipsnio 1 dalimi, 26 straipsnio 3 ir 4 dalimis, Lietuvos Respublikos Vyriausybės 2006 m. birželio 14 d. nutarimu Nr. 583 patvirtinto Mokėjimo už socialines paslaugas tvarkos aprašo 3 punktu, Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 patvirtinto Socialinių paslaugų katalogo 5.6 punktu, Kazlų Rūdos savivaldybės taryba n u s p r e n d ž i a:

1. Patvirtinti Transporto paslaugų teikimo ir mokėjimo tvarkos aprašą (pridedama).

2. Pripažinti netekusiu galios Kazlų Rūdos savivaldybės tarybos 2013 m. gegužės 29 d. sprendimo Nr. TS IV(28)-1903 1 punktą.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška

PATVIRTINTA

Kazlų Rūdos savivaldybės tarybos

2020 m. spalio 26 d. sprendimu

Nr. TS-238

**TRANSPORTO PASLAUGŲ TEIKIMO IR MOKĖJIMO TVARKOS APRAŠAS**

**I. BENDROSIOS NUOSTATOS**

1. Transporto paslaugų teikimo ir mokėjimo tvarkos aprašas (toliau – aprašas) nustato transporto paslaugų teikimo atvejus, kategorijas asmenų, kuriems gali būti teikiamos transporto paslaugos, šių paslaugų skyrimo bei apmokėjimo už jas tvarką.

2. Transporto paslaugos teikimo tikslas – teikti transporto paslaugas asmenims, kurie dėl negalios, ligos ar senatvės turi judėjimo problemų ir/ar dėl nepakankamų pajamų negali naudotis visuomeniniu ar individualiu transportu.

3. Gauti transporto paslaugas turi teisę asmenys Kazlų Rūdos savivaldybėje deklaravę gyvenamąją vietą arba įtraukti į gyvenamosios vietos neturinčių asmenų apskaitą Kazlų Rūdos savivaldybėje Lietuvos Respublikos piliečiai bei užsieniečiai, tarp jų ir asmenys be pilietybės, turintys leidimą nuolat ar laikinai gyventi Lietuvos Respublikoje.

4. Transporto paslaugas teikia Viešoji įstaiga Kazlų Rūdos socialinės paramos centras (toliau – Paramos centras).

**II. ASMENYS, KURIEMS GALI BŪTI TEIKIAMOS TRANSPORTO PASLAUGOS**

5. Transporto paslaugos gali būti teikiamos:

5.1. neįgaliems vaikams ir juos lydintiems asmenims;

5.2. asmenims, turintiems 0 – 25 procentus darbingumo lygio, ir kuriems nustatytas didelių specialiųjų poreikių lygis bei juos lydintiems asmenims;

5.3. asmenims, turintiems 30 – 55 procentus darbingumo lygio, ir kuriems nustatytas vidutinių specialiųjų poreikių lygis bei lydintiems asmenims;

5.4. asmenims, kuriems nustatytas specialusis nuolatinės slaugos ar nuolatinės priežiūros (pagalbos) poreikis bei lydintiems asmenims;

5.5. asmenims, kurie dėl ligos ar senatvės turi judėjimo problemų ir negali naudotis visuomeniniu ar individualiu transportu;

5.6. smurtą patyrusioms šeimoms ir asmenims;

5.7. socialinę riziką patiriančioms šeimoms ir vaikams, esant grėsmei jų fizinei ir psichinei gerovei;

5.8. neįgaliųjų ir senyvo amžiaus nevyriausybinių organizacijų nariams.

**III. TRANSPORTO PASLAUGŲ TEIKIMO ATVEJAI**

6. Transporto paslaugos gali būti teikiamos:

6.1. vykti į stacionarias socialinės globos, slaugos, gydymo ir reabilitacijos įstaigas, ortopedijos įmones, į Gydytojų konsultacinę komisiją (GKK) ar Neįgalumo ir darbingumo lygio nustatymo tarnybą (NDNT);

6.2. socialinę riziką patiriančioms šeimoms ir jų vaikams – vykti į gydymo, medicininės reabilitacijos įstaigas, krizių centrus;

6.3. smurtą patyrusioms šeimoms ir asmenims vykti į gydymo įstaigą, krizių centrą ar psichologinę pagalbą teikiančią įstaigą;

6.4. neįgaliųjų, senyvo amžiaus nevyriausybinių organizacijų nariams vykti į sportinius, kultūrinius, pažintinius renginius.

7. Transporto paslaugos teikiamos darbo dienomis, išskyrus 6.4 punkte numatytus atvejus.

**IV. DOKUMENTAI, REIKALINGI PATEIKTI DĖL TRANSPORTO PASLAUGŲ GAVIMO**

8. Asmuo (vienas iš suaugusiųjų šeimos narių) ar jo globėjas, rūpintojas, pageidaujantis gauti transporto paslaugas, prašymą pateikia Paramos centrui (1 priedas).

9. Prie prašymo pateikiami šie dokumentai:

9.1. asmens tapatybę patvirtinančio dokumento kopija (pasas, asmens tapatybės kortelė ar leidimas laikinai gyventi Lietuvoje);

9.2. neįgaliojo ar pensininko pažymėjimo kopija;

9.3. gydymo įstaigos išduotas siuntimas;

9.4. kiti dokumentai.

10. Veikdami asmens (šeimos) ar visuomenės socialinio saugumo interesams, prašymą dėl transporto paslaugų skyrimo asmeniui (šeimai) gali pateikti bendruomenės nariai ar kiti suinteresuoti asmenys, nurodę priežastį, dėl kurios asmuo (vienas iš suaugusių šeimos narių) ar jo globėjas, rūpintojas negali to padaryti pats.

**V. MOKĖJIMAS UŽ TRANSPORTO PASLAUGAS**

11. Transporto paslaugų kaina tvirtinama Paramos centro dalininkų susirinkime.

12. Transporto paslaugos teikiamos nemokamai asmeniui (šeimai), teisės aktų nustatyta tvarka gaunančiam socialinę pašalpą, arba asmeniui (šeimai), kurio pajamos (vidutinės šeimos pajamos, tenkančios vienam asmeniui) yra mažesnės už valstybės remiamų pajamų dvigubą dydį (iki 2 VRP).

13. Asmens (šeimos) mokėjimo dydis už transporto paslaugas yra:

|  |  |  |  |  |
| --- | --- | --- | --- | --- |
| Mokėjimo dydis nuo 1 kilometro tarifo | Vidutinės pajamos asmeniui (šeimos nariui) per mėnesį | | | |
| Iki 2 VRP | Nuo 2 iki 2,5 VRP | Nuo 2,5 iki 3 VRP | Virš 3 VRP |
| Nemokamai | \* |  |  |  |
| 10 proc. |  | \* |  |  |
| 15 proc. |  |  | \* |  |
| 20 proc. |  |  |  | \* |

14. Neįgaliųjų ir senyvo amžiaus asmenų nevyriausybinės organizacijos, vykstančios šio Aprašo 6.4 nurodytais tikslais moka 50 proc. nustatytos paslaugos kainos. Šia lengvata organizacijos gali pasinaudoti kai paslaugos neviršija 300 kilometrų per kalendorinius metus, kitais atvejais mokama visa transporto paslaugų kaina.

15. Kitais atvejais mokėjimas už transporto paslaugas nustatomas individualiai, atsižvelgiant į asmens (šeimos) finansines galimybes mokėti už transporto paslaugas.

16. Atskaičius nustatytą asmens (šeimos) mokėjimo už transporto paslaugas dalį, asmens (vidutinės šeimos pajamos, tenkančios vienam šeimos nariui) mėnesio pajamos negali likti mažesnės už valstybės remiamų pajamų dvigubą dydį.

17. Su apmokamas transporto paslaugas gaunančiu asmeniu vykstant lydinčiajam asmeniui – suma už suteiktas transporto paslaugas proporcingai dalinama iš transporto paslaugą gavusių asmenų skaičiaus.

**VI. TRANSPORTO PASLAUGŲ TEIKIMO ORGANIZAVIMAS**

18. Sprendimą dėl paslaugų teikimo, vadovaujantis šiuo Aprašu, priima Paramos centro direktorius arba jo įgaliotas asmuo (pildoma Lietuvos Respublikos Socialinės apsaugos ir darbo ministro 2005-06-27 d. įsakymu Nr. A1-183 patvirtinta SP– 9 forma).

19. Transporto paslaugų užsakymo data iš anksto derinama su Paramos centru.

20. Transporto paslaugų gavėjams kilometražas skaičiuojamas, pagal spidometro parodymus nuo klientų įsėdimo iki išlaipinimo vietos, skaičiuojant nuvykimą ir grįžimą (nepriklausomai ar klientas grįžta).

21. Mokestį už teikiamas paslaugas skaičiuoja Paramos centras.

22. Asmuo už suteiktas transporto paslaugas nustatytą mokėjimo sumą sumoka Paramos centrui.

23. Už lėšų, gautų teikiant apmokamas transporto paslaugas, apskaitos vedimą ir tvarkymą atsakingas Paramos centras.

24. Asmuo, atsakingas už transporto paslaugų organizavimą, duomenis apie paslaugos suteikimą asmeniui suveda į Socialinės paramos šeimai informacinės sistemos duomenų bazę (SPIS).

25. Paramos centras už kiekvieną mėnesį iki kito mėnesio 15 d. pateikia Kazlų Rūdos savivaldybės administracijos Socialinės paramos skyriui (toliau – Skyrius) ataskaitą apie suteiktas transporto paslaugas, kuriame turi būti nurodoma kelionės data, transporto gavėjo vardas, pavardė (įstaigos, organizacijos pavadinimas), gyvenamosios vietos adresas, maršrutas, kilometražas, valandų skaičius, mokėjimo suma (2 priedas).

26. Kazlų Rūdos savivaldybės administracija už nemokamai suteiktas transporto paslaugas apmoka pagal Paramos centro pateiktą sąskaitą faktūrą.

27. Paramos centro darbuotojas, atsakingas už transporto paslaugų organizavimą, duomenis apie paslaugos suteikimą asmeniui suveda į Socialinės paramos šeimai informacinės sistemos duomenų bazę (SPIS).

**VII. TRANSPORTO PASLAUGŲ TEIKIMO KONTROLĖ IR ATSAKOMYBĖ**

28. Skyrius kontroliuoja savivaldybės biudžeto lėšų, skirtų paslaugai teikti, panaudojimą bei prižiūri, ar laikomasi savivaldybės institucijų teisės aktų.

29. Paramos centras atsako už kokybišką transporto paslaugų teikimą ir gautų savivaldybės lėšų panaudojimą pagal paskirtį.

30. Atsakingi subjektai privalo užtikrinti, kad asmens duomenų tvarkymas atitiktų 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1), Lietuvos Respublikos asmens duomenų teisinės apsaugos įstatymo nuostatas.

31. Dokumentai saugomi teisės aktų nustatyta tvarka.

**VIII. BAIGIAMOSIOS NUOSTATOS**

32. Šis tvarkos aprašas keičiamas, pildomas ir pripažįstamas netekusiu galios Kazlų Rūdos savivaldybės administracijos direktoriaus sprendimu.

\_\_\_\_\_\_\_\_\_\_\_\_\_\_

Transporto paslaugų teikimo

ir mokėjimo tvarkos aprašo

1 priedas

**(Prašymo skirti transporto paslaugas forma)**

|  |
| --- |
| ( Asmens, kuriam reikalingos transporto paslaugos, vardas, pavardė didžiosiomis raidėmis ir asmens kodas) |
| (deklaruota ir gyvenamoji vieta, telefonas / el. paštas) |
| (atstovaujančio asmens vardas, pavardė didžiosiomis raidėmis, jei prašymą pateikia kitas asmuo, telefonas/el. paštas) |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Įstaigos, iš kurios prašoma paslaugos, pavadinimas)

**PRAŠYMAS**

**SKIRTI TRANSPORTO PASLAUGAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

Kazlų Rūda

Prašyčiau skirti transporto paslaugas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Data, laikas)

nuvykti / parvykti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Reikalingus pabraukti)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIDEDAMA:

1.     Asmens tapatybę patvirtinančio dokumento kopija, \_\_\_ lapas (-ai, -ų).

2.     \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.     \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Esu informuota(-s), kad mano asmens duomenys tvarkomi vadovaujantis BDAR 6 straipsnio nuostatomis (tvarkyti duomenis būtina, kad būtų įvykdyta duomenų valdytojui taikoma teisinė prievolė (Reglamento 6 straipsnio 1 dalies c punktas) arba tvarkyti duomenis būtina siekiant atlikti užduotį, vykdomą viešojo intereso labui arba vykdant duomenų valdytojui pavestas viešosios valdžios funkcijas (Reglamento 6 straipsnio 1 dalies e punktas) arba tvarkyti duomenis būtina siekiant teisėtų duomenų valdytojo interesų (Reglamento 6 straipsnio 1 dalies f punktas).

|  |  |  |
| --- | --- | --- |
|  |  |  |
| (parašas) |  | (vardas, pavardė) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pildo įstaigos, iš kurios prašoma paslaugos, darbuotojas, atsakingas už transporto paslaugų organizavimą.

Vidutinės pajamos asmeniui (šeimos nariui) per mėnesį \_\_\_\_\_\_\_\_\_\_\_\_\_\_\_\_\_\_\_ Eur.

\_\_\_\_\_\_\_\_\_\_\_\_\_\_\_\_

Transporto paslaugų teikimo

ir mokėjimo tvarkos aprašo

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Įstaigos pavadinimas, adresas)

**Ataskaita apie suteiktas transporto paslaugas už 20\_\_\_\_\_m. …………. mėnesį**

|  |  |  |  |  |  |  |  |
| --- | --- | --- | --- | --- | --- | --- | --- |
| Data | Paslaugų gavėjo vardas, pavardė | Adresas | Maršrutas | Kilometrų skaičius | Valandų skaičius | Mokėjimo suma | Pastabos |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Atsakingo asmens vardas, pavardė parašas

\_\_\_\_\_\_\_\_\_\_\_\_\_\_